  Виталий Пронин Газ плиталэн уже кутон дырыз - 25 ар. М. Исмагиловлэн верамезъя, Ижын трос квартираем 10 коркан газ плитаослэн дырзы ортчемын ини.Журналистъёсын пумиськылӥз Улон интыя кун инспекциен кивалтӥсь Марат Исмагилов, вераз ЖКХ удысысь лэчыт ужпумъёс сярысь.Россиын ӵем пумисько газ пуштон учыръёс. Соосты алон понна, шуиз М. Исмагилов, корка кузёослы одно ик чакланы кулэ, коркан газ зын уг поты-а, ужа-а вентиляция. Россиысь Лэсьтӥськонъя но жилищно-коммунальной хозяйствоя министерство али дася газ тӥрлыкез уже кутонъя выль дэмланъёс. Отын, кылсярысь, верамын: адямилэн дораз газ тӥрлыкен герӟаськем вань документъёсыз одно луыны кулэ.Пумиськыло газ тӥрлыкез уже кутонъя куронъёсты тӥян учыръёс но. Со понна янгыш адямиос кыл куто. Кылсярысь, квартира кузё газ плитазэ дырыз дыръя уг тупаты яке газэз эскерисьёсты дораз пырыны уг лэзьы ке, солы 1 сюрсысен 2 сюрс манетозь штраф сётыны луэ.Газ плиталэн уже кутон дырыз - 25 ар. М. Исмагиловлэн верамезъя, Ижын трос квартираем 10 коркан газ плитаослэн дырзы ортчемын ини. Та понна кыл куто УК-ос, угось ӧз радъялэ газ тӥрлык воштонэз. Соос пӧлын: «Сити-Сервис», «Кедр», «Городская УК». 912 квартира кузёос газ эскерисьёсты пырыны ӧз лэзе. Гуртын улӥсьёс но ӵемысь специалистъёслы ӧссэс уг усьто. Корка кузё соосты ас дораз 2 пол пырыны ӧз лэзьы ке, солэсь чагыр эстӥськонзэ пытсаны быгатозы.3-тӥ оштолэзьысен  вуоно эстӥськон вакытлы дасяськон кутскиз ни. УК-ос азе чурыт курон пуктэмын - котькуд коркалэсь толалтэлы дась луэмзэ возьматӥсь паспорт дасяны кулэ.2017-тӥ арын куарусёнысен Можга но Вотка каръёсын улӥсьёс шуныт понна счётчиклэн возьматэмезъя гинэ тыриськозы. Ижкарлэн сайтаз ижъёс понна  юалляськон радъямын луоз. Котькудӥз вераны быгатоз аслэсьтыз мылкыдзэ - шуныт понна счётчикъя гинэ тыроз яке али сямен ик: толэзьлы быдэ огмында.Наталия Самсонова  